ddrg/super_eurlex huggingface dataset:
(18)

Lai stiprinātu konkurenci un ierobežotu interešu konfliktu iespējas CRA nozarē, ar Regulu (ES) Nr. 462/2013 tiek ieviesta prasība Regulas (EK) Nr. 1060/2009 I pielikuma E iedaļas II daļā, ka maksām, ko CRA iekasē par kredītreitingiem un papildu pakalpojumiem, būtu jābūt nediskriminējošām un pamatotām ar faktiskajām izmaksām. Tajā tiek noteikts, ka CRA ir jāpublisko konkrēta finanšu informācija. Meksikas tiesiskais un uzraudzības regulējums nosaka, ka kredītvērtējuma aģentūrai ir jāsniedz CNBV dati par iekasētajām maksām no katra atsevišķa klienta un jānorāda, kādus ieņēmumus tie gūst no katra individuālā klienta un kādus pakalpojumus katram klientam sniedza iepriekšējā gadā. CRA arī publisko, vai tās ir saņēmušas maksu par pakalpojumiem, kas nav reitinga pakalpojumi, no vienas un tās pašas vērtējamās juridiskās personas, un atklāj, cik procentu no šīm maksām ir salīdzinājumā ar maksu par reitinga pakalpojumiem. Turklāt pastāv vispārēja prasība CNBV garantēt taisnīgu attieksmi pret visiem kredītreitingu aģentūru klientiem.
1. pants

2. Gadījumā, ja šā lēmuma piemērošanas dienā Apvienotā Karaliste joprojām ir Savienības dalībvalsts, Eiropas Ekonomikas un sociālo lietu komitejas locekļu skaits ir tāds, kā paredzēts Lēmuma (ES) 2015/1157 1. pantā, līdz Apvienotās Karalistes izstāšanās no Savienības būs juridiski stājusies spēkā. No dienas, kad Apvienotās Karalistes izstāšanās no Savienības ir juridiski stājusies spēkā, Eiropas Ekonomikas un sociālo lietu komitejas locekļu skaits ir tāds, kāds paredzēts šā panta 1. punktā.
(8)

Ņemot vērā IOTC nolīguma apgabala zvejas resursu dinamisko raksturu un no tā izrietošo nepieciešamību Savienības nostājā ņemt vērā jaunākās izmaiņas, to vidū jaunu zinātnisko un citu relevanto informāciju, kas iesniegta pirms IOTC sanāksmēm vai to laikā, saskaņā ar Līguma par Eiropas Savienību 13. panta 2. punktā iestrādāto Savienības iestāžu pilnīgas sadarbības principu būtu jāizveido procedūras, kas jāievēro, kad ik gadu tiek precizēta Savienības nostāja 2019.–2023. gada laikposmā,
PADOMES LĒMUMS (ES) 2019/573

(2019. gada 8. aprīlis)

par to, lai Eiropas Savienības un tās dalībvalstu vārdā noslēgu Trešo papildprotokolu Ekonomikas partnerattiecību, politikas koordinācijas un sadarbības nolīgumam starp Eiropas Kopienu un tās dalībvalstīm, no vienas puses, un Meksikas Savienotajām Valstīm, no otras puses, lai ņemtu vērā Horvātijas Republikas pievienošanos Eiropas Savienībai

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 91. pantu, 100. panta 2. punktu un 207. un 211. pantu saistībā ar 218. panta 6. punkta otrās daļas a) apakšpunktu,

ņemot vērā Aktu par Horvātijas Republikas pievienošanos un jo īpaši tā 6. panta 2. punktu,

ņemot vērā Eiropas Komisijas priekšlikumu,

ņemot vērā Eiropas Parlamenta piekrišanu (1),

tā kā:

(1) Ekonomikas partnerattiecību, politikas koordinācijas un sadarbības nolīgums starp Eiropas Kopienu un tās dalībvalstīm, no vienas puses, un Meksikas Savienotajām Valstīm, no otras puses (2) (“Vispārējais nolīgums”), tika parakstīts 1997. gada 8. decembrī un stājās spēkā 2000. gada 1. oktobrī.

(2) Saskaņā ar Akta par Horvātijas Republikas pievienošanos 6. panta 2. punktu par Horvātijas pievienošanos Vispārējam nolīgumam jāvienojas Vispārējā nolīguma protokolā, ko noslēdz Padome, pieņemot vienprātīgu lēmumu dalībvalstu vārdā, un Meksikas Savienotās Valstis.

(3) Padome 2012. gada 14. septembrī pilnvaroja Komisiju sākt sarunas ar Meksikas Savienotajām Valstīm, lai noslēgtu Trešo papildprotokolu, lai ņemtu vērā Horvātijas Republikas pievienošanos Eiropas Savienībai (“protokols”). Sarunas tika sekmīgi pabeigtas un protokols saskaņā ar Padomes Lēmumu (ES) 2018/2024 (3) parakstīts 2018. gada 27. novembrī.

(4) Protokols būtu jāapstiprina,

IR PIEŅĒMUSI ŠO LĒMUMU.

1. pants Ar šo Savienības un tās dalībvalstu vārdā tiek apstiprināts Trešais papildprotokols Ekonomikas partnerattiecību, politikas koordinācijas un sadarbības nolīgumam starp Eiropas Kopienu un tās dalībvalstīm, no vienas puses, un Meksikas Savienotajām Valstīm, no otras puses, lai ņemtu vērā Horvātijas Republikas pievienošanos Eiropas Savienībai (4).

2. pants Padomes priekšsēdētājs Savienības un tās dalībvalstu vārdā sniedz protokola 5. panta 2. punktā paredzēto paziņojumu (5).

3. pants Šis lēmums stājas spēkā tā pieņemšanas dienā.

Luksemburgā, 2019. gada 8. aprīlī Padomes vārdā – priekšsēdētāja F. MOGHERINI

(1) 2019. gada 12. februāra piekrišana (Oficiālajā Vēstnesī vēl nav publicēta).

(2) OV L 276, 28.10.2000., 45. lpp.

(3) Padomes Lēmums (ES) 2018/2024 (2018. gada 22. maijs) par to, lai Eiropas Savienības un tās dalībvalstu vārdā parakstītu un provizoriski piemērotu Trešo papildprotokolu Ekonomikas partnerattiecību, politikas koordinācijas un sadarbības nolīgumam starp Eiropas Kopienu un tās dalībvalstīm, no vienas puses, un Meksikas Savienotajām Valstīm, no otras puses, lai ņemtu vērā Horvātijas Republikas pievienošanos Eiropas Savienībai (OV L 325, 20.12.2018., 1. lpp.).

(4) Protokola teksts ir publicēts OV L 325, 20.12.2018., 3. lpp., kopā ar lēmumu par tā parakstīšanu.

(5) Protokola spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.
PADOMES LĒMUMS (ES) 2019/610

(2019. gada 8. aprīlis)

par to, lai Eiropas Savienības un tās dalībvalstu vārdā noslēgtu Protokolu Eiropas un Vidusjūras valstu Nolīgumam, ar ko izveido apvienību starp Eiropas Kopienām un to dalībvalstīm, no vienas puses, un Izraēlas Valsti, no otras puses, lai ņemtu vērā Horvātijas Republikas pievienošanos Eiropas Savienībai

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 6. punkta a) apakšpunktu,

ņemot vērā Aktu par Horvātijas Republikas pievienošanos un jo īpaši tā 6. panta 2. punktu,

ņemot vērā Eiropas Komisijas priekšlikumu,

ņemot vērā Eiropas Parlamenta piekrišanu (1),

tā kā:

(1) Eiropas un Vidusjūras valstu Nolīgums, ar ko izveido apvienību starp Eiropas Kopienām un to dalībvalstīm, no vienas puses, un Izraēlas Valsti, no otras puses (2) (“nolīgums”), tika parakstīts 1995. gada 20. novembrī. Nolīgums stājās spēkā 2000. gada 1. jūnijā.

(2) Horvātijas Republika kļuva par Eiropas Savienības dalībvalsti 2013. gada 1. jūlijā.

(3) Saskaņā ar Akta par Horvātijas Republikas pievienošanos 6. panta 2. punktu par Horvātijas Republikas pievienošanos šim nolīgumam ir jāvienojas nolīguma protokolā, kuru noslēdz Padome, pieņemot vienprātīgu lēmumu dalībvalstu vārdā, un Izraēlas Valsts.

(4) Padome 2012. gada 14. septembrī pilnvaroja Komisiju sākt sarunas ar Izraēlas Valsti. Sarunas tika sekmīgi pabeigtas.

(5) Saskaņā ar Padomes Lēmumu (ES) 2019/102 (3) Protokols Eiropas un Vidusjūras valstu Nolīgumam, ar ko izveido apvienību starp Eiropas Kopienām un to dalībvalstīm, no vienas puses, un Izraēlas Valsti, no otras puses, lai ņemtu vērā Horvātijas Republikas pievienošanos Eiropas Savienībai, Savienības un tās dalībvalstu vārdā tika parakstīts Briselē 2018. gada 20. decembrī.

(6) Protokols būtu jāapstiprina,

IR PIEŅĒMUSI ŠO LĒMUMU.

1. pants Ar šo Savienības un tās dalībvalstu vārdā tiek apstiprināts Protokols Eiropas un Vidusjūras valstu Nolīgumam, ar ko izveido apvienību starp Eiropas Kopienām un to dalībvalstīm, no vienas puses, un Izraēlas Valsti, no otras puses, lai ņemtu vērā Horvātijas Republikas pievienošanos Eiropas Savienībai (4).

2. pants Padomes priekšsēdētājs Savienības un tās dalībvalstu vārdā sniedz protokola 7. panta 1. punktā paredzēto paziņojumu, lai paustu Savienības un tās dalībvalstu piekrišanu uzņemties protokola saistības (5).

3. pants Šis lēmums stājas spēkā tā pieņemšanas dienā.

Luksemburgā, 2019. gada 8. aprīlī Padomes vārdā – priekšsēdētāja F. MOGHERINI

(1) 2019. gada 26. marta piekrišana (Oficiālajā Vēstnesī vēl nav publicēta).

(2) OV L 147, 21.6.2000., 3. lpp.

(3) OV L 21, 24.1.2019., 1. lpp.

(4) Protokola teksts ir publicēts OV L 21, 24.1.2019., kopā ar lēmumu par tā parakstīšanu.

(5) Protokola spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.
a)

Par Vallegarcia sauc ieleju ar īpašu pagulvirsmu, kas zināma ar nosaukumu Raña del Fresno un kam raksturīga īpaša augsnes veidošanās. Tāpēc vīnogām, ko audzē šajā apgabalā, ir vairākas unikālas īpašības (ļoti intensīva krāsa, aromātiskums un ilgnoturīga pēcgarša). Turklāt, ja salīdzina vīndārza Vallegarcía augsnes ar augsnēm teritorijās, kur valda līdzīgi klimata apstākļi, var secināt, ka ielejas augsnēm ir neraksturīgi augsta skābuma pakāpe un zems pH. Vīndārzs Vallegarcía ir iestādīts augsnēs, kuru klasifikācija atšķiras no visu pārējo Kastīlijas-Lamančas vīndārzu augšņu klasifikācijas. Kastīlijas-Lamančas Universitātes (UCLM) pētniecības projektā “Vīna vīnogulāju augsnes Kastīlijā-Lamančā: ietekme uz vīnogu sastāvu” (Suelos vitícolas de Castilla-La Mancha: influencia en la composición de la uva) vīndārzā Vallegarcía izpētītie profili tika ierindoti augšņu klasifikācijas (Soil Survey Staff, 2006) klasē “tipiska Palexerult augsne”, un ultisola rindas sarkano mālu augšņu tips ir raksturīgs pagulvirsmas raña augsnēm (Vidal et al., 2004). No visām pētniecības projektā izpētītajām vīna vīnogulāju augsnēm pie minētā tipa pieder tikai trīs vīndārza Vallegarcía augšņu profili. UCLM ziņojumā analizētie trīs profili P1, P2 un P3 atbilstoši Pārtikas un lauksaimniecības organizācijas (FAO) klasifikācijas sistēmai (2007) tika ierindoti attiecīgi šādās augšņu klasēs: Cutanic Alisol (Ferric, Chromic), Cutanic Alisol (Ferric, Skeletic) un Cutanic Alisol (Ferric, Skeletic). Turklāt augšņu augstā skābuma pakāpe atspoguļojas vīna pH līmenī un tā garšas līdzsvarotībā. Zemais kalcija saturs un augstais kvarca, dzelzs un alumīnija saturs ir pilnīgi neraksturīgs Kastīlijas-Lamančas vīna vīnogulāju augsnēm. Ir interesanti salīdzināt šo elementu saturu šajās augsnēs un tā paša apgabala kaļķakmens augsnēs, kurās parasti audzē vīnogulājus. Kā liecina Amorós et al. (2012b) dati, vīndārza Vallegarcía augsnes kalcija saturs ļoti atšķiras no kalcija satura kaļķakmens augšņu virskārtā (10,4 g ∙ kg–1 salīdzinājumā ar 230 g ∙ kg–1). Savukārt silīcija (345,9 g ∙ kg–1) un dzelzs (26,5 g ∙ kg–1) līmenis noteiktā apgabala augsnēs ir daudz lielāks nekā Kastīlijas-Lamančas vīna vīnogulāju kaļķakmens augsnēs (attiecīgi 127,5 g ∙ kg–1 un 16,65 g ∙ kg–1). Kaļķakmens augsnes virskārtā alumīnija saturs ir aptuveni 33,4 g ∙ kg–1, savukārt vīndārza Vallegarcía augsnē šis rādītājs ir 57,8 g ∙ kg–1. Zemais kalcija saturs augsnē piešķir vīndārza Vallegarcía vīnam tā raksturīgās īpašības un atšķir to no citviet Kastīlijā-Lamančā iegūta vīna. Ir vērts pieminēt, ka vīndārza Vallegarcía augsnē ir augsts vidējais retzemju elementu (cērija, lantāna un neodīma) daudzums (attiecīgi 83,5 mg ∙ kg–1, 44,5 mg ∙ kg–1 un 36,5 mg ∙ kg–1) salīdzinājumā ar to vidējo daudzumu reģionā (attiecīgi 57,7 mg ∙ kg–1, 23,5 mg ∙ kg–1 un 21,6 mg ∙ kg–1) un pasaulē (attiecīgi 55 mg ∙ kg–1, 35,5 mg ∙ kg–1 un 30,5 mg ∙ kg–1). Parasti šo elementu ir vairāk skābās augsnēs nekā kaļķakmens augsnēs (Amorós et al., 2012a).
(316)

Atgūstamā summa par atbrīvojumu no IBI nominālā izteiksmē atbilst atbrīvojumu summai, kurus vietējās tiesas piešķīra Correos laikposmā no 2008. gada līdz 2013. gadam, un ir vienāda ar 752 840,50 EUR. Faktiskā atgūstamā summa ietvers procentu maksājumus no datuma, kurā Correos veikta katra nodokļa atmaksa, līdz to faktiskajai atgūšanai.
II PIELIKUMS

PAŠSERTIFIKĀTA PARAUGS JAPĀNAS IZCELSMES VĪNA PRODUKTU IMPORTAMEIROPAS SAVIENĪBĀ (1)

1. Eksportētājs (pilns vārds, uzvārds vai nosaukums un adrese)

Trešā valsts, kas izdevusi dokumentu: JAPĀNA

Vienkāršotais VI 1 , sērijas numurs (2):

DOKUMENTS VĪNA, VĪNOGU SULAS VAI VĪNOGU MISAS IMPORTĒŠANAI EIROPAS SAVIENĪBĀ

2. Saņēmējs (vārds, uzvārds vai nosaukums un adrese)

3. Muitas zīmogs (tikai dienesta lietošanai ES)

4. Transportēšanas veids un sīka informācija par pārvadājumu (3)

5. Izkraušanas vieta (ja atšķiras no 2. ailē norādītās)

6. Importētā produkta apraksts (4)

7. Daudzums l/hl/kg

8. Trauku skaits (5)

9. Sertifikāts

“Iepriekš aprakstītais produkts ir paredzēts tiešam patēriņam pārtikā un atbilst definīcijām un vīndarības metodēm, kas atļautas 2. nodaļas C iedaļā Ekonomisko partnerattiecību nolīgumā starp Eiropas Savienību un Japānu. To ražojis ražotājs, kuru individuāli pilnvarojusi Japānas Valsts nodokļu aģentūra vīna ražošanai un Valsts pētniecības institūts “National Research Institute of Brewing” (NRIB) pašsertifikācijai. Ražotājs ir pakļauts NRIB pārbaudei un uzraudzībai.”

Pilnvarotā ražotāja vārds un uzvārds vai nosaukums, adrese un reģistrācijas/atļaujas numurs:

Pilns kompetentās iestādes nosaukums un adrese: Vieta un datums:

National Research Institute of Brewing

Japānas Finanšu ministrijas uzraudzībā

3-7-1, Kagamiyama, Higashihiroshima, Hiroshima, Japan

Pilnvarotā ražotāja zīmogs: Pilnvarotā ražotāja paraksts:

(1) Saskaņā ar 2.28. pantu Eiropas Savienības un Japānas Ekonomisko partnerattiecību nolīgumā.

(2) Tas ir National Research Institute of Brewing (NRIB) piešķirtās partijas izsekojamības numurs.

(3) Norādīt: transportu, ko izmanto produktu nogādāšanai līdz ievešanas punktam ES; norādīt transportlīdzekļa veidu (kuģis, gaisakuģis u. c.), norādīt kuģa vārdu utt.

(4) Norādīt šādu informāciju:

— tirdzniecības nosaukums (kā norādīts marķējumā, piemēram, ražotāja vārds un uzvārds vai nosaukums, vīnkopības reģions, preču zīme u. c.),

— izcelsmes valsts nosaukums [norādīt “Japāna”],

— vajadzības gadījumā – ģeogrāfiskās izcelsmes norādes nosaukums,

— faktiskais spirta saturs tilpumprocentos,

— produkta krāsa (norādīt vienīgi ar vārdiem “sarkanais”, “sārtais”, “rozā” vai “baltais”),

— kombinētās nomenklatūras kods (KN kods).

(5) “Trauks” ir vīna tvertne, kuras tilpums ir mazāks par 60 litriem. Trauku skaits var būt pudeļu skaits.
(4)

Tāpēc, ņemot vērā šīs īpašās garantijas, ko nodrošina Lielbritānijas un Ziemeļīrijas Apvienotā Karaliste, un lai izvairītos no nevajadzīgiem tirdzniecības traucējumiem pēc izstāšanās dienas, Lielbritānijas un Ziemeļīrijas Apvienotā Karaliste un noteiktas tās atkarīgās teritorijas būtu jāiekļauj Īstenošanas lēmuma 2011/630/ES I pielikuma sarakstā, kur minētas tās trešās valstis vai to daļas, no kurām Savienībā atļauts ievest mājas liellopu spermas sūtījumus.
(8)

Ar Īstenošanas lēmumu (ES) 2019/436 no 2019. gada 19. marta no Eiropas Savienības Oficiālā Vēstneša tika atsauktas atsauces uz vairākiem saskaņotajiem standartiem. Ņemot vērā, ka atsaukšanas termiņš tiks pagarināts, šim lēmumam būtu jāstājas spēkā tā publicēšanas dienā. Ir lietderīgi arī noteikt, ka grozījums, ar ko pagarina Īstenošanas lēmumā (ES) 2019/436 noteiktos atsaukšanas datumus, stājas spēkā no 2019. gada 19. marta.
6)

ar šādu daļu aizstāj I pielikuma 3. punkta sesto daļu: “Jāpieņem, ka procentu likmes stimula korekcija, ko mēra kā daļu no vidējā koridora starp maksimālo iespējamo procentu likmi ( ) un minimālo iespējamo procentu likmi ( ), ir iri; jāpieņem, ka procentu likme, kas jāpiemēro ITRMO III k un izteikta kā gada procentu likme, ir rk ; iri un rk nosaka šādi: a) ja dalībnieks 2021. gada 31. martā nav pārsniedzis savu atbilstošo aizdevumu atlikuma etalonsummu, visām summām, kuras dalībnieks ir aizņēmies ITRMO III ietvaros, piemērojamā procentu likme ir GRO vidējā likme katras attiecīgās ITRMO III termiņa laikā, t. i.: ja EX ≤ 0, tad iri = 0 % un b) ja dalībnieks 2021. gada 31. martā ir pārsniedzis savu atbilstošo aizdevumu atlikuma etalonsummu vismaz par 2,5 %, visām summām, kuras dalībnieks ir aizņēmies ITRMO III ietvaros, piemērojamā procentu likme ir noguldījumu iespējas vidējā likme, kas ir spēkā attiecīgās ITRMO III termiņa laikā, t. i.: ja EX ≥ 2,5, tad iri = 100 % un c) ja dalībnieks 2021. gada 31. martā ir pārsniedzis savu atbilstošo aizdevumu atlikuma etalonsummu mazāk nekā par 2,5 %, visām summām, kuras dalībnieks ir aizņēmies ITRMO III ietvaros, piemērojamā procentu likme ir lineāri pieaugoša atkarībā no tā, par cik procentiem dalībnieks ir pārsniedzis savu atbilstošo aizdevumu atlikuma etalonsummu, t. i.: ja 0 < EX < 2,5, tad un .”
(3)

Kamēr Apvienotā Karaliste no Savienības nav izstājusies, tā joprojām ir dalībvalsts, kas bauda visas no Līgumiem izrietošās tiesības un kam ir saistoši visi no Līgumiem izrietošie pienākumi, to vidū lojālas sadarbības principa ievērošana.
2)

sadaļā “I. Personas un vienības, kuras ir iesaistītas kodolprogrammas vai ballistisko raķešu programmas darbībās, un personas un vienības, kuras atbalsta Irānas valdību” ar šādiem ierakstiem tiek aizstāti atbilstošie apakšsadaļas “B. Vienības” saraksta ieraksti: Nosaukums Identifikācijas informācija Pamatojums Iekļaušanas datums “12. Fajr Aviation Composite Industries Mehrabad Airport, PO Box 13445-885, Tehran, Irāna IAIO meitasuzņēmums MODAFL ietvaros (abi ir iekļauti ES sarakstā), kas galvenokārt ražo kompozītmateriālus gaisa kuģu nozarei. 26.7.2010. 95. Samen Industries 2nd km of Khalaj Road End of Seyyedi St., P.O.Box 91735-549, 91735 Mashhad, Irāna; tālr.: +98 511 3853008, +98 511 3870225 Segvārds ANO sarakstā iekļautajam uzņēmumam Khorasan Mettalurgy Industries, kas ir Ammunition Industries Group (AMIG) meitasuzņēmums. 1.12.2011. 153. Organisation of Defensive Innovation and Research (SPND) The Organisation of Defensive Innovation and research (SPND) tieši atbalsta Irānas darbības, kas ir saistītas ar kodolieroču izplatīšanu. SAEA ir apzinājusi SPND saistībā ar bažām par iespējamiem militāriem elementiem Irānas kodolprogrammā. SPND vada ANO sarakstā iekļautais Mohsen Fakhrizadeh-Mahabadi, un šī vienība ir daļa no Aizsardzības un bruņoto spēku loģistikas ministrijas (MODAFL), kas ir iekļauta ES sarakstā. 22.12.2012.”;
1)

šādi groza 1. pantu: a) ar šādu punktu aizstāj 1. punktu: “1. Pirmās sērijas euro banknotes ietver septiņas euro banknošu nominālvērtības no pieciem līdz 500 euro. Otrās sērijas euro banknotes ietver sešas nominālvērtības no pieciem līdz 200 euro. Euro banknotes ataino tēmu “Eiropas laikmeti un stili” ar šādiem galvenajiem parametriem. Nominālvērtība (EUR) Izmēri (pirmā sērija) Izmēri (otrā sērija) Dominējošā krāsa Dizains 5 120 × 62 mm 120 × 62 mm Pelēka Klasisks 10 127 × 67 mm 127 × 67 mm Sarkana Romāņu 20 133 × 72 mm 133 × 72 mm Zila Gotisks 50 140 × 77 mm 140 × 77 mm Oranža Renesanses 100 147 × 82 mm 147 × 77 mm Zaļa Baroka un rokoko 200 153 × 82 mm 153 × 77 mm Dzelteni brūna Tērauda un stikla arhitektūra 500 160 × 82 mm Otrajā sērijā nav iekļauta Purpursarkana Modernā 20. gadsimta arhitektūra”; b) ar šādu apakšpunktu aizstāj 2. punkta c) apakšpunktu: “c) ECB nosaukuma abreviatūra Eiropas Savienības oficiālajās valodās; i) uz pirmās sērijas euro banknotēm ietverot ECB abreviatūru šādās piecās oficiālajās valodās – BCE, ECB, EZB, EKT un EKP; ii) uz otrās sērijas euro banknotēm ar: 1) 5 euro, 10 euro un 20 euro nominālvērtību ietverot ECB abreviatūru šādās deviņās oficiālajās valodās – BCE, ECB, ЕЦБ, EZB, EKP, EKT, EKB, BĊE un EBC; un 2) 50 euro, 100 euro un 200 euro nominālvērtību ietverot ECB abreviatūru šādās desmit oficiālajās valodās – BCE, ECB, ЕЦБ, EZB, EKP, EKT, ESB, EKB, BĊE un EBC;”;
(2)

Saskaņā ar Regulu (EK) Nr. 999/2001 dalībvalstis un trešās valstis vai to reģioni atkarībā no govju sūkļveida encefalopātijas (GSE) statusa ir jāklasificē kādā no trim kategorijām: nenozīmīgs GSE risks, kontrolēts GSE risks un nenoteikts GSE risks.
(2)

Uzņēmums Dow AgroSciences Europe2018. gada 13. septembra vēstulē lūdza Komisiju saistībā ar Apvienotās Karalistes izstāšanos no Eiropas Savienības nomainīt pārstāvi attiecībā uz attiecīgo ģenētiski modificēto pārtiku un barību, uzņēmumu Dow AgroSciences Ltd. un Dow AgroSciences Europe Ltd vietā par pārstāvi izmantojot uzņēmumu Dow AgroSciences Distribution S.A.S., kas atrodas Francijā. Uzņēmums Dow AgroSciences LLC2018. gada 12. oktobra vēstulē paskaidroja, ka Dow AgroSciences Europe, Dow AgroSciences Ltd. un Dow AgroSciences Europe Ltd ir viena un tā pati juridiskā persona. Uzņēmums Dow AgroSciences Distribution S.A.S.2018. gada 7. septembra vēstulē apstiprināja, ka piekrīt pārstāvja pārcelšanai.
(2)

Komisijas Īstenošanas lēmums (ES) 2016/2008 (5) nosaka dzīvnieku veselības kontroles pasākumus, kas jāveic saistībā ar ND uzliesmojumiem dalībvalstīs vai to daļās, kas norādītas sarakstā minētā lēmuma I pielikumā, tostarp minimālās prasības attiecībā uz ND vakcinācijas programmām, ko dalībvalstis iesniegušas Komisijai apstiprināšanai. Īstenošanas lēmumā (ES) 2016/2008 “inficētās zonas” definētas kā dalībvalsts teritorijas daļas, kas norādītas minētā īstenošanas lēmuma I pielikuma II daļas sarakstā un ietver apgabalus, kuros ir apstiprināts ND un saskaņā ar Direktīvu 92/119/EEK izveidotas aizsardzības un uzraudzības zonas un kuros pēc vakcinācijas programmu apstiprināšanas var veikt vakcināciju pret ND. “Brīvās zonas, kurās veikta vakcinācija” tajā definētas kā dalībvalsts teritorijas daļas, kas norādītas minētā pielikuma I daļas sarakstā un ietver apgabalus ārpus inficētajām zonām, kuros pēc vakcinācijas programmu apstiprināšanas ir veikta vakcinācija pret ND.
1)

I pielikumu groza šādi: a) saraksta daļā, kas attiecas uz Vāciju, ierakstu par Hamburg Flughafen lidostu aizstāj ar šādu: “Hamburg Flughafen DE HAM 4 A HC(2), NHC-T(FR)(2), NHC-NT(2) O”; b) saraksta daļā, kas attiecas uz Grieķiju, ierakstu par Neos Kafkassos ceļu robežkontroles punktu aizstāj ar šādu: “Neos Kafkassos GR NKF 3 R HC, NHC-T(2), NHC-NT”; c) saraksta daļā, kas attiecas uz Spāniju, ierakstu par Santa Cruz de Tenerife ostu aizstāj ar šādu: “Santa Cruz de Tenerife ES SCT 1 P Dársena HC, NHC-NT(2) Dique U, E, O”; d) saraksta daļā, kas attiecas uz Portugāli, ierakstu par Lisboa ostu aizstāj ar šādu: “Lisboa PT LIS 1 P Liscont HC(2) Xabregas HC, NHC-T(FR), NHC-NT”; e) saraksta daļā, kas attiecas uz Zviedriju, ierakstu par Göteborg-Landvetter lidostu aizstāj ar šādu: “Göteborg-Landvetter SE GOT 4 A HC(2), NHC(2) O”; f) saraksta daļā, kas attiecas uz Apvienoto Karalisti, ierakstu par Heathrow lidostu aizstāj ar šādu: “Heathrow GB LHR 4 A Eurobip HC(1)(2), NHC(2) Animal Reception Centre U, E, O APH Ltd HC(1)(2)”;
(6)

Kopš militārā konflikta ar Krieviju 2008. gada augustā Gruzija ir guvusi labumu no divām makrofinansiālās palīdzības darbībām, kuras Savienība apņēmās realizēt starptautiskajā līdzekļu devēju konferencē Briselē 2008. gada oktobrī. Pirmo no minētajām darbībām EUR 46 miljonu apmērā pilnībā dotāciju veidā īstenoja laikposmā no 2009. līdz 2010. gadam. Otro, kas arī bija EUR 46 miljonu apmērā vienai pusei dotāciju un otra pusei aizdevumu veidā, īstenoja laikposmā no 2015. līdz 2017. gadam. Turklāt Savienība saskaņā ar Eiropas kaimiņattiecību instrumentu ir darījusi pieejamus Gruzijai EUR 610–746 miljonus laikposmam no 2014. līdz 2020. gadam, ieskaitot budžeta atbalstu un tehnisko palīdzību. Gruzija gūst labumu arī no Kaimiņattiecību politikas ieguldījumu mehānisma, saskaņā ar kuru projektiem Gruzijā laikposmā no 2008. līdz 2017. gadam tika piešķirti aptuveni EUR 86 miljoni.